На основу члана 5. Правилника о начину и поступку доделе средстава традиционалним црквама и верским заједницама из буџета општине Мали Зворник (''Сл. лист општине Мали Зворник'', број 3/17), председник општине Мали Зворник, уз сагласност Општинског већа општине Мали Зворник, на седници одржаној 18.07.2022. године, доноси

**О Д Л У К У**

**о расписивању конкурса за расподелу средстава традиционалним црквама и верским заједницама из буџета општине Мали Зворник за 2022. годину**

 **I**

Одобрава се расписивање Конкурса зарасподелу средстава традиционалним црквама и верским заједницама из буџета општине Мали Зворник за 2022. годину и то за:

 - изградњу или обнову цркава и верских објеката,

 - адаптацију или реконструкцију цркава и верских објеката,

- инвестиционо и текуће одржавање цркава и верских објеката,

- финансирање догађаја битних за цркву/верску заједницу и

- реализацију културних, научних и других програма.

 **II**

 Укупан износ финансијских средстава за финансирање или суфинансирање програма традиционалних цркава и верских заједница у 2022. години износи 1.500.000,00 динара.

 **III**

 Конкурсна комисија биће образована посебним решењем председника општине Мали Зворник.

 **IV**

 Ова Одлука ступа на снагу даном доношења и биће објављена на интернет презентацији Општине Мали Зворник и на огласној табли Општинске управе општине Мали Зворник.

 **ОПШТИНСКО ВЕЋЕ ОПШТИНЕ МАЛИ ЗВОРНИК**

Број: 06- 1174 ПРЕДСЕДНИК ОПШТИНЕ

Датум: 18.07.2022. године

Мали Зворник \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Зоран Јевтић,дипл.инж.рударства